
Številka: 	35000-2/2024/6
Datum: 	14. 3. 2024 


Na podlagi prvega odstavka 93. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP) je Vlada Republike Slovenije na 95. redni seji dne 14. 3. 2024 pod točko 1.8 sprejela naslednji


S K L E P 

o pripravi državnega prostorskega načrta 
za nadgradnjo železniške proge na odseku Borovnica–Logatec


I. Vrsta postopka državnega prostorskega načrtovanja

Priprava državnega prostorskega načrta za nadgradnjo železniške proge na odseku 
Borovnica–Logatec (v nadaljnjem besedilu: DPN) se je začela na podlagi pobude ministra za infrastrukturo za pripravo državnega prostorskega načrta za nadgradnjo železniške proge na odseku Borovnica–Logatec (dopis št. 350-141/2022/1/02621181 z dne 26. 8. 2022).

Postopek državnega prostorskega načrtovanja poteka v skladu z 91. do 97. členom Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 
95/23 – ZIUOPZP; v nadaljnjem besedilu: ZUreP-3). 

[bookmark: _GoBack]Ministrstvo za naravne vire in prostor, Direktorat za prostor, graditev in stanovanja je na podlagi 91. člena ZUreP-3 med 7. februarjem in 10. marcem 2023 pobudo javno objavil na spletnih straneh Ministrstva za naravne vire in prostor ter pozval člane projektne skupine, da podajo usmeritve k načrtovanim ureditvam iz njihove pristojnosti. Dne 9. 2. 2023 je z dopisom
št 35008-4/2022-2550-20 pozval tudi lokalne nosilce urejanja prostora, da pošljejo smernice in priporočila za pripravo državnega prostorskega načrta. Avgusta 2023 je bila projektna skupina spremenjena. Člani, ki so predstavniki NUP in niso podali usmeritev, so bili pozvani k podaji 
le-teh. Dopolnjena analiza podatkov in usmeritev NUP, občin in predlogov javnosti je bila izdelana oktobra 2023.


II. Cilj načrtovane prostorske ureditve

Cilji načrtovanih ureditev sledijo ciljem Strategije razvoja prometa v Republiki Sloveniji, ki jo sprejela Vlada Republike Slovenije na svoji 48. redni seji dne 29. 7. 2015. Cilji, ki sledijo iz razvojnih načrtov železniške infrastrukture, so:
· zagotovitev osnega pritiska D4 (22,5 t) na RFC koridorjih, 
· doseganje hitrosti na koridorskih progah do 160 km/h, 
· izboljšanje varnosti na nivojskih prehodih ceste z železnico, 
· modernizacija signalnovarnostnih naprav s ciljem obojestranskega prometa na dvotirnih progah,
· modernizacija signalnovarnostnih naprav s ciljem daljinskega vodenja prometa.

Cilji načrtovane nadgradnje železniške proge LjubljanaDivača na odseku BorovnicaLogatec so naslednji:
· odprava ozkih grl na železniški progi na odseku BorovnicaLogatec;
· zagotovitev ustrezne železniške povezave s širšim evropskim prostorom;
· povečanje prepustne in prevozne zmogljivosti proge (na okrog 270 vlakov/dan), ki bo zagotovila dolgoročno zmogljivost proge (po napovedi prometa bo zmogljivost proge na odseku Ljubljana–Divača na posameznih odsekih (med Pivko in Divačo ter Borovnico in Logatcem dosežena v letu 2026);
· zagotovitev interoperabilnosti;
· skrajšanje voznih časov;
· uporabniku prijaznejša infrastruktura;
· povečanje stopnje varnosti prometa; 
· izboljšanje tehničnih elementov;
· zmanjšanje negativnih vplivov na okolje.


III. Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev

Načrtujejo se prostorske ureditve, namenjene nadgradnji proge na odseku Borovnica–Logatec, ki obsegajo sanacijo obstoječe proge z nadgradnjo zgornjega in spodnjega ustroja obstoječega tira ter deviiranje trase na daljšem poteku proge, preureditev postaj, postajališč in prehodov preko proge, prilagoditev in novo vozno omrežje na deviacijah proge ter nadgradnjo signalno varnostnih in telekomunikacijskih naprav.

Načrtujejo se tudi vse ureditve, povezane z nadgradnjo železniške proge, ki so potrebne za njeno izgradnjo in delovanje.

Načrtovana trasa poteka na območju občin Logatec, Vrhnika in Borovnica.


IV. Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant

Na podlagi strokovne podlage »Državni prostorski načrt za nadgradnjo železniške proge na odseku Borovnica Logatec, predhodna preveritev variant - povzetek za potrebe pobude/DIIP« (izdelal Urbis d. o. o., št. naloge. 026-POB/2022, maj 2022, Maribor) je v  pobudi predlagano, da se študija variant izdela kot utemeljitev rešitve.


V. Odločitev o obveznosti izvedbe celovite presoje vplivov na okolje in presoje sprejemljivosti državnega prostorskega načrta

Skladno s 84. členom ZUreP-3 se v postopku priprave državnega prostorskega načrta izvede postopek celovite presoje vplivov na okolje. Izvede se tudi presoja sprejemljivosti na varovana območja narave.




VI. Udeleženci postopka državnega prostorskega načrta

1. Pobudnik je Ministrstvo za infrastrukturo, Tržaška cesta 19, Ljubljana (v nadaljnjem besedilu: pobudnik);

1. Pripravljavca sta Ministrstvo za naravne vire in prostor, Dunajska cesta 48, Ljubljana, in Projektna skupina, ki jo je v ta namen imenoval minister za naravne vire in prostor 
(št. sklepa 35008-4/2016-2550-69, dne 27. 7. 2023);

1. Investitor priprave državnega prostorskega načrta je Ministrstvo za infrastrukturo, Direkcija Republike Slovenije za infrastrukturo, Hajdrihova ulica 2a, Ljubljana (v nadaljnjem besedilu: investitor);

1. Državni nosilci urejanja prostora, ki sodelujejo pri pripravi državnega prostorskega načrta v okviru Projektne skupine, so:
· Ministrstvo za naravne vire in prostor,
· Ministrstvo za okolje, podnebje in energijo,
· Ministrstvo za infrastrukturo,
· Ministrstvo za kulturo,
· Ministrstvo za kmetijstvo, gozdarstvo in prehrano,
· Ministrstvo za zdravje,
· Ministrstvo za obrambo in
· Ministrstvo za digitalno preobrazbo.

4. Lokalni nosilci urejanja prostora, ki sodelujejo pri pripravi državnega prostorskega načrta, so: 
· Občina Logatec, 
· Občina Vrhnika, 
· Občina Borovnica.


VII. Seznam podatkov in strokovnih podlag, ki se pripravijo v fazi načrtovanja rešitve in sprejema državnega prostorskega načrta:
· idejne rešitve,
· geodetski načrt,
· okoljsko poročilo, vključno s posebnimi strokovnimi podlagami za njegovo izdelavo,
· druge strokovne podlage, potrebne za izdelavo študije variant (utemeljitev rešitve) in državnega prostorskega načrta,
· študija variant (utemeljitev rešitve),
· predhodne arheološke raziskave na območjih, kjer podatki ne omogočajo presoje vplivov na arheološke ostaline,
· predlog državnega prostorskega načrta,
· spremembe in dopolnitve oziroma prečiščeno besedilo in grafični del veljavnih državnih lokacijskih oz. prostorskih načrtov, če bodo rešitve tega državnega prostorskega načrta posegle vanje.


VIII. Obveznosti udeležencev glede zagotavljanja podatkov, strokovnih podlag in izvedbe postopka državnega prostorskega načrta ter s tem povezani roki in financiranje 

1. Pobudnik: 
· sodeluje pri objavah javnih naznanil v posameznih fazah priprave državnega prostorskega načrta, 
· sodeluje pri pripravi vseh gradiv, potrebnih za izdelavo državnega prostorskega načrta,
· se udeležuje vseh sestankov v zvezi s pripravo državnega prostorskega načrta, javnih seznanitev, obravnav, razprav in drugih dogodkov v postopku priprave državnega prostorskega načrta,
· zagotavlja obravnavo in potrditev investicijske dokumentacije,
· sodeluje pri pripravi gradiv za Vlado Republike Slovenije.

2. Pripravljavec in Projektna skupina poleg nalog, določenih v Zakonu o urejanju prostora: 
· zagotavljata preglede dokumentacije v postopku priprave državnega prostorskega načrta,
· uskladita projektne naloge za pripravo te dokumentacije z investitorjem in sodelujeta pri pripravi vseh gradiv, potrebnih za izdelavo državnega prostorskega načrta, 
· organizirata in vodita javne obravnave v skladu z zakonom, ki ureja umeščanje prostorskih ureditev državnega pomena v prostor.

3. Investitor: 
· pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s pripravljavcem,
· izbere izdelovalca te dokumentacije in strokovnih podlag za njeno izdelavo, 
· se udeležuje sestankov, javnih obravnav in drugih dogodkov v postopku priprave državnega prostorskega načrta, skupaj z izdelovalci dokumentacije, ki jo naroča, 
· naroči in zagotavlja finančna sredstva za vse v postopku DPN potrebne strokovne podlage, 
· sodeluje pri pripravi dokumentacije ter gradiv za obravnavo in sprejetje na Vladi Republike Slovenije.

4. Roki in financiranje:
Roki za izvedbo posameznih aktivnosti še niso določeni. Investitor zagotovi sredstva za pripravo strokovnih podlag in dokumentacije v postopku priprave državnega prostorskega načrta.


IX. Aktivnosti v zvezi s sodelovanjem javnosti

Izvedejo se vse aktivnosti v skladu z zakonom, ki ureja umeščanje prostorskih ureditev državnega pomena v prostor, po potrebi pa tudi dodatne javne predstavitve v lokalni skupnosti.





Barbara Kolenko Helbl
generalna sekretarka

